دادآلما، آلا بیلسک، یاددان چیخماز آن اولار. تانیمادیغیمیز تاملاری داددیغیمیزدا، کئشیمیزه یاتسا، یادیمیزدان چیخماییب، بیر یئریمیزده ییغیشیب قالاجاق. یئمک اولسا خاطیرلادیقجا، آغزیمیز سولاناجاق. ائشتدیـییمیز بیر ماهنی، سؤز، سس قولاغیمیزی چینلاداجاق. گزمکلر، گزیشمهیه هوسلندیرهجک. سؤزون قیساسی، گؤیلوموزدان تیکرارلانماسی کئچهجک.
دادی، داماغیزدا قالانلاری، داماغیمیزدا ساخلاماق ایستیییریکسه، هردن دادمالیییق. آما بیزیم گؤزوموز دویمور. او قدر دادیریق، دادی دادلیقدان چیخاریریق. بلکه ده تیکرارلانمایین هوهسی دادلی اولور، تیکرارلاندیقدا دادی قاچیر.
بیر زامانلار ائشیدیب، گؤروب، یئـییب، گئییب، اوخویوب، باخدیقلاریمیز سینیرلی اولوردو. آمما ایندی هئچ نه بیزه یئتمیر. هر نهیه اومساغیق دئیهسن. گؤزوموز آچیلیب، گؤزون اؤزللییی دویمازلیق دیر.
azb_Arab azb_Arab azb_Arab